
ROMÂNIA

JUDEŢUL TIMIŞ

MUNICIPIUL TIMIŞOARA
DIRECȚIA PATRIMONIU 
 BIROUL CLÎDIRI TERENURI 
                NR. SC2021-

RAPORT DE SPECIALITATE 
Privind propunerea de schimbare a destinației imobilului  compus din construcții și teren situat în Timișoara, str. Dunărea nr. 9, în care a funcționat   Colegiul Tehnic  „Dimitrie Leonida”,  din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților de învățământ universitar de stat în vederea transmiterii în administrarea Universității  de Vest Timişoara
     Având în vedere Referatul de aprobare cu nr….......... al Primarului Municipiului Timişoara şi Proiectul de hotărâre privind propunerea de schimbare a destinației imobilului  compus din construcții și teren situat în Timișoara, str. Dunărea nr. 9, în care a funcționat   Colegiul Tehnic  „Dimitrie Leonida”,  din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților de învățământ universitar de stat în vederea transmiterii în administrarea Universității  de Vest Timişoara. 

     Facem următoarele precizări:
      Imobilul compus din construcţii şi teren, situat  str. Dunărea nr. 9,  înscris în  CF nr.443418 Timişoara  se află în domeniul public al Municipiului Timişoara  şi în administrarea Consiliului Local și a făcut  parte din  baza materială a  Colegiul „Dimitrie Leonida”. 
      Colegiul  Tehnic ”Dimitrie Leonida”  nu mai funcţionează  în campusul  şcolar din str. Dunărea nr.9, întrucât în  urma reorganizării reţelei şcolare a unităților de învătământ preuniversitar de stat şi privat din Municipiul Timisoara, pentru anul şcolar 2019-2020, aprobată prin HCL nr. 96/12.03.2019 și-a modificat  denumirea în Şcoala gimnazială  “Dimitrie Leonida” Timişoara  cu sediul în str. Dunărea nr. 9,  întrucât nivelul  liceal   a intrat  în lichidare din lipsă de elevi. 
      Baza materială a Colegiului Tehnic  „Dimitrie Leonida”  a rămas la Şcoala Gimnazială „Dimitrie Leonida” care  îşi  desfăşoară activitatea  în imobilul din str. Tacit 23 şi în imobilul  din str. Războieni nr. 2.

     Prin  adresa cu  nr. 14712/ 23.03.2021, înregistrată la  Municipiul Timişoara cu nr. SC2021-7808/23.03.2021, Universitatea  de Vest Timişoara  a solicitat  acordarea dreptului de administrare  asupra imobilului  situat în  Timișoara  str. Dunărea  nr. 9, în care a funcționat Colegiul „Dimitrie Leonida”,  pentru  desfășurarea activităților specifice ale Facultății de Educație Fizică și Sport și ale Clubului Universitar ”Universitatea de Vest din Timișoara”  și pentru  crearea unui campus  Sportiv  Educațional și  de Cercetare.

      Având în vedere prevederile art. 112, alin. 6 din Legea educaţiei naţionale nr.1/2011 şi  Ordinul nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau  darea în folosinţă gratuită a unui imobil destinat desfășurării procesului de învățâmant preuniversitar  se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.

     Solicitarea Universități  de Vest Timişoara  a  fost  analizată  de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara constituită în baza HCL nr. 171/11.05.2021 și conform   Procesului  verbal încheiat în data 17.06.2021   comisia a hotărât:
  - Transmiterea  imobilului situat în  Timișoara,  str. Dunărea  nr. 9, în care a funcționat  Colegiul  Tehnic „Dimitrie Leonida”, în administrarea Universității  de Vest Timişoara  pe o perioadă  de 25 de ani pentru  desfășurarea activităților specifice ale Facultății de Educație Fizică și Sport și ale Clubului Universitar ”Universitatea de Vest din Timișoara”  și pentru crearea unui campus Sportiv Educațional și de Cercetare. 
   - De asemenea tot la acest punct, comisia a analizat acordul favorabil al Consiliului  de Administrație al Școlii Gimnaziale ”Dimitrie Leonida” exprimat prin Hotărârea nr. 100/04.06.2021 pentru schimbarea destinației imobilului  din  str. Dunărea  nr. 9, în care a funcționat  Colegiul Tehnic „Dimitrie Leonida”  pe o prioadă de  25 de ani în vederea transmiterii în administrarea Universității de Vest Timişoara, condiționat de  următoarele solicitării: dotarea terenului de sport de pe str. Războieni nr. 2 cu un balon pentru desfășurarea  orelor de sport  în bune condiții,  indiferent ceulude anotimp sau condiții atmosferice, revenirea  în circuitul școlar a spațiului (clădire veche) din str. Războieni nr. 2, care este atribuită la Poliția Locală  și la CJT pentru  Biblioteca Județeană,  intabularea  noii clădiri  din str. Războieni nr. 2  și realizarea  unei curți comune, în parteneriat cu Biblioteca Județeană care sa asigure un puct de lectură în aer liber.”
  Față de  condițiile impuse  de  Consiliul de administrație  al Școlii Gimnaziale ”Dimitrie Leonid”, comisia a hotărât  asumarea prin hotărârea de consiliu local ce se va adopta, amplasarea de către Municipiul Timișoara  a  unui balon pe terenul de spot situat în str. Războieni nr.2.
   Consiliul de administrație  al Inspectoratului Școlar  Județean Timiș   prin Hotărârea nr. 202/08.06.2021 modificată cu Hotărârea nr. 261/09.08.2021 și-a exprimat acordul  în vederea  obținerii avizului conform   pentru  schimbarea  destinației imobilului  (campusului școlar) situat în  Timișoara,  str. Dunărea  nr. 9, în care a funcționat  Colegiul  Tehnic „Dimitrie Leonida”.  Conform art 2  din Hotărârea nr. 261/09.08.2021 Municipiul Timișoara  va asigura si amenaja  un spațiu destinat arhivei  și depozitului de manuale  al ISJ Timiș. La parterul  internatului  Liceului  Tehnologic  Energetic ”Regele Ferdinand I ” Timișoara.
  Imobilul ( campus școlar) situat în Timișoara, str. Dunărea nr. 9, în care a funcționat  Liceul Tehnologic (fost Colegiu) „Dimitrie Leonida”, înscris  în CF nr. 443418 Timişoara  pentru care  se propune schimbarea destinației  este  compus  din teren construit și  neconstruit în suprafață de 28.820,00 mp, construcții tabulare si extratabulare, rețele de utilități, împrejmuiri etc, cuprinse în evidența  contabilă a  mijloacelor fixe a Municipiului Timișoara,  prevăzute  în lista anexă la prezentul raport.
    Imobilul   situat  în str. Dunărea nr. 9, înscris în CF nr. 443418 Timişoara nu face obiectul unor cererii de revendicare în baza Legii nr.18/1991, a Legii nr.1/2000, a Legii nr.10 /2001, O.U.G.94/2000, O.U.G.83/1999, Legii nr. 247 /2005 sau  a unor litigii  pe rolul instanţelor de judecată, conform  adreselor cu nr. SC2001-7808/2021 transmise de Compartiment Fond Funciar, Direcția  Clădiri Terenuri și Dotări  Diverse  și Serviciul Juridic. 
    Conform art. 114 alin 5 din legea educației naționale nr. 1/2011 actualizată Instituţiile de învăţământ superior sunt persoane juridice de drept public sau, după caz, persoane juridice de drept privat şi de utilitate publică. 

	
	


      Având în vedere  cele  expuse mai sus  și ținând  cont de prevederile   108, lit a), art. 129 alin 2 lit c) ,alini 6 lit.a),  și art 297-301 din Ordonanța de Urgență nr.57 /2019 privind Codul administrativ, cu modificările și completările ulterioare apreciem că;   
    - proiectul de hotărâre privind propunerea de schimbare a destinației imobilului  compus din construcții și teren situat în Timișoara, str. Dunărea nr. 9, în care a funcționat   Colegiul Tehnic  „Dimitrie Leonida”,  din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților de învățământ universitar de stat în vederea transmiterii în administrarea Universității  de Vest Timişoara, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.

